《杂诗 其二》
清代·邹尧廷

岩疆数十里，良楛各异族。地连颍与毫，犷悍习成俗。

颇闻道旁言，谓我少严酷。抚心良自惭，十载负民牧。

一邑如一家，痛痒关骨肉。如何治子弟，忍事日鞭扑。

秋霜岂不威，未若春风燠。颓习讵难移，惜无仁者术。

作者简介：邹尧廷，字松友，汉阳人。道光壬午进士，历官祥河厅同知。有《留耕堂初稿》。